Diari Oficial de la Generalitat Valenciana


Sumari del DOGV 8431, del 26-11-2018 (2018/10237)

RESOLUCIÓ de 20 de novembre de 2018, de la Presidència del Consorci Hospital General Universitari de València, per la qual es modifica la composició de la comissió de selecció de facultatiu o facultativa especialistes en pneumologia (CO/13/17), inclosa en l'oferta d'ocupació pública 2016-2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8431

Data del DOGV
:   26-11-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/10213


Data del document
:   20-11-2018

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

RESOLUCIÓ de 20 de novembre de 2018, de la Presidència del Consorci Hospital General Universitari de València, per la qual es modifica la composició de la comissió de selecció de facultatiu o facultativa especialistes en pneumologia (CO/13/17), inclosa en l'oferta d'ocupació pública 2016-2017. [2018/10042]  
De conformitat amb la base 11 de les generals que regulen els processos selectius d'ingrés o accés de personal al Consorci Hospital General Universitari de València, aprovades amb data de 23 de maig de 2013, mitjançant Resolució de 29 de juny de 2018 d'aquest mateix òrgan (DOGV 8352, 01.08.2018), es van nomenar les persones integrants de la comissió de selecció de la convocatòria de facultatiu especialista en Pneumologia (CO/13/17), inclosa en l'oferta d'ocupació pública 2016-2017 del CHGUV que es troba en execució.  
En el dia de la data, Rafael Navarro Iváñez, designat inicialment en la comissió de selecció esmentada vocal titular, ha presentat escrit d'abstenció a l'empara del que s'estableix en l'article 23 de la Llei 40/2015, d'1 d'octubre de règim jurídic del sector públic.  
Vist que en pro d'una major claredat i seguretat jurídica, resulta convenient publicar de forma íntegra la composició de la comissió referenciada i no solament la substitució realitzada.  
En exercici de les atribucions conferides en l'apartat u, punt tercer, de l'Acord del Consell de Govern i del president del Consell, de 12 de desembre de 2003, pel qual es deleguen atribucions en matèria de personal, de contractació administrativa i gestió econòmica en diversos òrgans del CHGUV, resolc:  
Modificar la composició nominal de la comissió de selecció de la convocatòria de facultatiu o facultativa especialista en pneumologia (CO/13/17), i disposar la seua íntegra publicació en l'annex d'aquesta resolució.  
  
Contra aquesta resolució, les persones interessades poden interposar, potestativament, recurs de reposició davant de la Presidència del CHGUV en el termini d'un mes comptat des de l'endemà de la publicació en el Diari Oficial de la Generalitat Valenciana (DOGV), i acabarà el mateix dia del mes següent a aquell en què s'haja publicat, o directament recurs contenciós administratiu en el termini de dos mesos comptats des de l'endemà de la publicació, davant dels jutjats contenciosos administratius de la ciutat de València, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
  
  
València, 20 de novembre de 2018.- La presidenta del CHGUV i consellera de Sanitat Universal i Salut Pública: Ana M.ª Barceló Chico.